Metrobus-staking verbyArgieffoto. Virgil James, woordvoerder van Metrobus, het gesê vervoerdienste sal Woensdag hervat word. Busbestuurders het Vrydag begin staak omdat hulle ongelukkig is oor dienste om die busse te inspekteer en kaartjies na te gaan wat na ŉ buitemaatskappy gekontrakteer word. Volgens die busbestuurders het die uitkontraktering tot gevolg dat hulle nie self tot inspekteurs bevorder kan word nie. Die munisipale werkersvakbond Samwu het Metrobus se aanbod aanvaar om bestuurders op te lei om ook inspekteurs te word. Metrobus, wat deur die Stad Johannesburg besit word, vervoer meer as 90 000 mense op 229 roetes per dag.